รัฐบาลไทย-ข่าวทำเนียบรัฐบาล-ฝ่ายปกครองอำเภอสันกำแพง เปิดปฏิบัติการ "Stop vaping" กวาดล้างบุหรี่ไฟฟ้าในพื้นที่ พร้อมขอความร่วมมือพี่น้องประชาชน หากพบเห็นการกระทำผิด แจ้งสายด่วนศูนย์ดำรงธรรม 1567 ตลอด 24 ชม
วันอาทิตย์ที่ 6 สิงหาคม 2566
06/08/2566
ฝ่ายปกครองอําเภอสันกําแพง เปิดปฏิบัติการ "Stop vaping" กวาดล้างบุหรี่ไฟฟ้าในพื้นที่ พร้อมขอความร่วมมือพี่น้องประชาชน หากพบเห็นการกระทําผิด แจ้งสายด่วนศูนย์ดํารงธรรม 1567 ตลอด 24 ชม
ฝ่ายปกครองอําเภอสันกําแพง เปิดปฏิบัติการ "Stop vaping" กวาดล้างบุหรี่ไฟฟ้าในพื้นที่ พร้อมขอความร่วมมือพี่น้องประชาชน หากพบเห็นการกระทําผิด แจ้งสายด่วนศูนย์ดํารงธรรม 1567 ตลอด 24 ชั่วโมง
วันนี้ (6 ส.ค. 66) นายภิญโญ พัวศรีพันธุ์ นายอําเภอสันกําแพง จังหวัดเชียงใหม่ เปิดเผยว่า ตนพร้อมด้วยชุดปฏิบัติการพิเศษฝ่ายปกครองอําเภอสันกําแพง อันประกอบไปด้วยปลัดอําเภอและสมาชิกกองอาสารักษาดินแดน (อส.) อําเภอสันกําแพง ได้ดําเนินการตรวจสอบ กวาดล้างจับกุมสถานประกอบการที่ลักลอบจําหน่ายบุหรี่ไฟฟ้าพร้อมอุปกรณ์ในพื้นที่อําเภอสันกําแพง โดยพบสถานประกอบการที่ลักลอบจําหน่ายบุหรี่ไฟฟ้าและยึดของกลางได้เป็นจํานวนมาก พร้อมทั้งกําชับให้ดําเนินคดีตามกฎหมายอย่างเคร่งครัด
“การเข้าจับกุมในครั้งนี้ ได้รับเบาะแสจากพลเมืองดี ว่ามีสถานประกอบการลักลอบจําหน่ายบุหรี่ พร้อมอุปกรณ์บุหรี่ไฟฟ้า ชุดจับกุมจึงได้ดําเนินการตรวจสอบสถานประกอบการตามเบาะแสที่ได้รับแจ้ง ดังนี้ 1) สถานประกอบการ ZIGAR LAB สันกําแพง ตั้งอยู่ที่ บริเวณด้านในโครงการตลาดเจริญเจริญ หมู่ที่ 6 ตําบลสันกลาง อําเภอสันกําแพงจังหวัดเชียงใหม่ 2) สถานประกอบการ INFY CAFE ตั้งอยู่ที่หมู่ที่ 7 ตําบลสันกําแพง อําเภอสันกําแพง จังหวัดเชียงใหม่ โดยเจ้าหน้าที่ฝ่ายปกครองได้เข้าตรวจสอบพร้อมกันทั้ง 2 ร้าน พบว่ามีการจําหน่ายบุหรี่ไฟฟ้าแบบใช้แล้วทิ้ง และบุหรี่ไฟฟ้าแบบเติม คอยล์บุหรี่ไฟฟ้า และอุปกรณ์อื่น ๆ จํานวนมาก โดยของกลางที่ตรวจยึดทั้งหมด ประกอบไปด้วย 1) บุหรี่ไฟฟ้ามากกว่า 1,000 ชิ้น 2) น้ํายาบุหรี่ไฟฟ้า มากกว่า 2,500 ขวด และ 3) อุปกรณ์อื่น ๆ สําหรับบุหรี่ไฟฟ้าจํานวนมาก โดยมีมูลค่ารวมมากถึงประมาณ 1 ล้านบาท ทางเจ้าหน้าที่จึงได้ดําเนินการล่อซื้อและจับกุมผู้ต้องหาทั้ง 2 ร้าน นําส่งพนักงานสอบสวนสถานีตํารวจภูธรสันกําแพง เพื่อดําเนินคิดดีตามกฎหมายต่อไป" นายภิญโญฯ กล่าว
นายภิญโญ พัวศรีพันธุ์ นายอําเภอสันกําแพง กล่าวเพิ่มเติมว่า ทั้งนี้จากการสอบสวนผู้ต้องหาซึ่งทําหน้าที่เป็นพนักงานผู้จําหน่ายของร้าน zigar lab ให้การเบื้องต้นว่า ตนเป็นเพียงลูกจ้างของร้าน ทํางานเป็นกะ โดยเจ้าของร้านได้จ้างตนพร้อมเพื่อนรวม 3 คน โดยได้รับเงินเดือนคนละ 12,000 บาท มีหน้าที่จําหน่ายบุหรี่ไฟฟ้าพร้อมอุปกรณ์ โดยเปิดร้านตั้งแต่เวลา 09.00 น.- 00.00 น. โดยแต่ละวันขายได้อย่างน้อย 4-5 หมื่นบาท บางวันขายได้ถึงวันละแสนกว่าบาท โดยร้านเพิ่งทําการเปิดได้เพียงไม่กี่เดือนก็มาถูกจับกุมในครั้งนี้
นายภิญโญ พัวศรีพันธุ์ นายอําเภอสันกําแพง กล่าวเน้นย้ําว่า การจําหน่ายบุหรี่ไฟฟ้าเป็นการละเมิดกฎหมาย อันเนื่องด้วยความผิดตามมาตรา 242 ตามมาตรา 246 วรรคแรก แห่งพระราชบัญญัติศุลกากร พ.ศ. 2560 ซ่อนเร้น ช่วยจําหน่าย ช่วยพาเอาไปเสีย ซื้อ รับจํานํา หรือรับไว้โดยประการใด ซึ่งของอันตนพึงรู้ว่าเป็นของ และขายสินค้าบารากู่ บารากู่ไฟฟ้าหรือบุหรี่ไฟฟ้า หรือตัวยาบารากู่ น้ํายาสําหรับเติมบารากู่ไฟฟ้าหรือบุหรี่ไฟฟ้า ฝ่าฝืนคําสั่งคณะกรรมการคุ้มครองผู้บริโภค ที่ 9/2558 เรื่อง ห้ามขายหรือห้ามให้บริการสินค้า บารากู่ บารากู่ไฟฟ้าหรือบุหรี่ไฟฟ้า หรือตัวยาบารากู่ น้ํายาสําหรับเติมบารากู่ไฟฟ้าหรือบุหรี่ไฟฟ้าห้ามขายสินค้า” มีความผิดตาม มาตรา 56 ตาม พ.ร.บ.คุ้มครองผู้บริโภค (ฉบับที่ 4) พ.ศ.2562 มีโทษจําคุกไม่เกิน 3 ปี หรือปรับไม่เกิน 600,000 บาท หรือทั้งจําทั้งปรับ
“กระทรวงมหาดไทย โดยกรมการปกครอง และทุกจังหวัด มุ่งมั่นในการกวาดล้างสิ่งผิดกฎหมายที่ก่อให้เกิดความไม่สงบในบ้านเมือง เพื่อบําบัดทุกข์ บํารุงสุขให้กับพี่น้องประชาชน และขอประชาสัมพันธ์ไปยังพี่น้องประชาชนและทุกคนในสังคมไทย หากพบเห็นเบาะแสการกระทําผิด เช่น ลักลอบจําหน่ายสินค้าผิดกฎหมาย หรือการกระทําความผิดทุกรูปแบบ สามารถแจ้งข้อมูล และร้องเรียนร้องทุกข์ได้ที่ศูนย์ดํารงธรรมจังหวัด ศูนย์ดํารงธรรมอําเภอ สายด่วน 1567 โทรฟรีตลอด 24 ชั่วโมง หรือเว็บไซต์ damrongdhama.dopa.go.th หรือแอปพลิเคชั่น Dopa Help ทั้งระบบ Android และ iOS" นายภิญโญฯ กล่าวในช่วงท้าย
#กระทรวงมหาดไทย #บําบัดทุกข์บํารุงสุข #MOI